Slănic Moldova
Slănic Moldova (varem Băile Slănic, ungari keeles Szlanikfürdő) on linn Rumeenias Bacău maakonnas. Linn asub ajaloolises Moldova piirkonnas, maakonnakeskusest Bacăust ligikaudu 54 km edelas. Linna haldusalasse kuulub kaks küla: Cerdac ja Cireșoaia. Slănic Moldova on kuurortlinn, mis paikneb Ida-Karpaatides Slănici orus 530 meetri kõrgusel merepinnast. Asulat on ürikutes esmamainitud 17. sajandil. Tervistavate omadustega mineraalveeallikad avastati 1801. aastal.